รองเท้าบาจาตีจากตลาดหุ้นไทย
บริษัทบาจา ขอเพิกถอนหุ้นจากตลาดหลักทรัพย์แห่งประเทศไทย อ้าง สภาพคล่องการซื้อหุ้นมีจำนวนน้อย
4 มี.ค. 2553

บริษัทบาจา ขอเพิกถอนหุ้นจากตลาดหลักทรัพย์แห่งประเทศไทย อ้าง สภาพคล่องการซื้อหุ้นมีจำนวนน้อย
บริษัทบาจา ผู้ผลิตและจำหน่ายรองเท้า"บาจา" ขอเพิกถอนหุ้นออกจาก ตลาดหลักทรัพย์แห่งประเทศไทย เนื่องจากสภาพคล่องของการซื้อขายหุ้นที่มีจำนวนน้อยมาโดยตลอด ประกอบกับการเพิ่มทุนของบริษัทฯ ใน 2 ครั้งที่ผ่านมานั้น ทำให้สัดส่วนการถือหุ้นของผู้ถือหุ้นใหญ่คือบริษัท Bafin BV ได้เพิ่มขึ้นมากกว่า 85% ซึ่งทำให้บริษัทฯ ไม่สามารถดำรงสถานะการเป็นบริษัทจดทะเบียน ตามเกณฑ์ของตลาดหลักทรัพย์ที่ระบุให้บริษัทจดทะเบียนจะต้องมีสัดส่วนผู้ถือหุ้นรายย่อยเกินกว่า 15% ของทุนที่เรียกชำระแล้วได้ อีกทั้งบริษัทฯได้มีความพยายามอย่างเต็มที่ในการปฏิบัติตามเกณฑ์ของตลาดหลักทรัพย์ดังกล่าวแล้ว แต่ไม่ประสบผลสำเร็จ 
นอกจากนี้ ด้วยฐานะทางการเงินที่ดีขึ้นของบริษัทฯ ทำให้บริษัทฯสามารถให้การสนับสนุนเงินทุนหมุนเวียนในการดำเนินของกิจการในอนาคตได้อย่างต่เนื่อง ทำให้บริษัทไม่มีความจำเป็นต้องระดมทุนผ่านตลาดหลักทรัพย์ฯ อีกต่อไป
ส่วนขั้นตอนต่อไป บริษัท บีที โฮลดิ้ง (บริษัทในเครือของ Bafin BV) จะดำเนินการทำคำเสนอซื้อหุ้นทั้งหมดของ บริษัท ประมาณเดือนพ.ค. - ก.ค. 2553 ในราคาเสนอซื้อที่ 17.50 บาทต่อหุ้น ซึ่งเป็นราคาหุ้นที่ซื้อขายในตลาด ทำให้วันนี้ราคาหุ้นบาจาพุ่งขึ้นไปซื้อขายบริษัท 17.30  บาท บวก 2บาทหรือ 13.07%